2016. gada 27. janvārī Rīkojums Nr. 39

Rīgā (prot. Nr. 4  85. §)

**Par Darba aizsardzības jomas attīstības plānu 2016.–2018. gadam**

1. Apstiprināt Darba aizsardzības jomas attīstības plānu 2016.–2018. gadam (turpmāk – plāns).

2. Par plāna izpildes uzraudzību ir atbildīga Labklājības ministrija.

3. Plānā paredzētos pasākumus pamatfunkciju īstenošanai 2016. gadā Labklājības ministrijai nodrošināt no tai piešķirtajiem valsts budžeta līdzekļiem. Jautājumu par papildu valsts budžeta līdzekļu piešķiršanu plānā paredzēto pasākumu īstenošanai 2017. gadā un turpmākajos gados izskatīt Ministru kabinetā likumprojekta par valsts budžetu kārtējam gadam un likumprojekta par vidēja termiņa budžeta ietvaru sagatavošanas procesā kopā ar visu ministriju un citu centrālo valsts iestāžu priekšlikumiem par jaunajām politikas iniciatīvām atbilstoši valsts budžeta finansiālajām iespējām.

4. Plānā paredzētos pasākumus, kuru īstenošanai plānots piesaistīt Eiropas Savienības struktūrfondu finansējumu, īstenot darbības programmas "Izaugsme un nodarbinātība" 7.3.1. specifiskā atbalsta mērķa "Uzlabot darba drošību, it īpaši bīstamo nozaru uzņēmumos" ietvaros.

5. Pamatnostādņu īstenošanā iesaistītajām institūcijām līdz 2019. gada 1. martam iesniegt Labklājības ministrijā informāciju par plānā noteikto uzdevumu un pasākumu izpildes gaitu un rezultātiem.

6. Labklājības ministrijai sagatavot un labklājības ministram līdz 2019. gada 30. septembrim iesniegt noteiktā kārtībā Ministru kabinetā informāciju par plāna īstenošanu, iekļaujot to informatīvajā ziņojumā par Darba aizsardzības politikas pamatnostādņu 2016.–2020. gadam īstenošanas vidusposma novērtējumu.

Ministru prezidente Laimdota Straujuma

Labklājības ministrs Uldis Augulis